

**Bryllupssalme**

*af* Erik Linow

Mel.: Gud ske tak og lov, vi så dejligt sov!

1.

Kærlighed blir til,

i det puslespil,

hvor Gud fører hjerterne tilsammen,

underet er sket,

*himmelforberedt*

- lev så livet ud i fryd og gammen!

2.

Ane, føle, håb,

kærlighedens dåb?

Hjertestikket ville begge ramme.

Brodden *himmelsendt*?

Bålet end var tændt,

elskovsblikket - kærlighedens flamme.

3.

Stærkt er nu det bånd,

gjort med *himmelhånd*,

bærer godt i livets mange dage,

ordet som I ga’

var et gyldigt ”ja”,

ægtepagten Gud og mand behage.

4.

Vilje skal der til

i det drillespil

livets sommerfugleleg udfolder,

*himmelhjælp* formår

nok at læge sår,

både brist og brud de alt forvolder.

5.

Kærlighed vil gro,

når for begge to

pagten blir til frihed og ej fængsel,

døre åbnes ud

regnes der med Gud,

stille vil han jord- og *himmellængsel.*

6.

Livet retning får,

når I Vejen går

- smeltet sammen er I til et hele.

Skønt at være ét,

råb det vidt og bredt

*- himmelnæring* må med lyst I dele.

7.

Mand og kvinde kom

tag til ejendom

*himmelgaverne* I fik i eje.

Gud vil stå jer bi,

om I ham vil gi

lov at være lys på jeres veje.

8.

Hun et lilje-værk,

han et tårn, så stærk,

- Far han følge jer i livets dage!

Sjov og kirkesang,

elskov dagen lang,

*himmelnåde* er det uden mage.

Sept. 2009